ร้านนี้เป็นอีก หนึ่งร้านก๋วยเตี๋ยวเจ้าดังย่านพระราม 2 อยู่ปากซอยพระราม 2 ซอย37 เป็นก๋วยเตี๋ยวลูกชิ้นแคะ ก๋วยเตี๋ยวที่นี่ราคาตามมาตรฐาน (40-55 บาท) ถือว่าไม่แพง ลูกชิ้นส่วนใหญ่ขายลูกละ 5 บาทซึ่งก็อร่อยจริงแต่ก็ถือว่าราคาแพงใช้ได้ สั่งลูกชิ้นต่างหากน่าจะดูแพงกว่าทานเป็นก๋วยเตี๋ยว

วันนั้นไปสั่ง บะหมี่แห้งต้มยำ เสิร์ฟมาดูหน้าตาเหมือนบะหมี่แห้งธรรมดา คือหน้านาดูจืดมาก แต่พอคลุกเคล้าให้เข้ากันแล้ว โอ้ว!อร่อยแบบมะนาวแท้ ถ้าจะปรุงเพิ่มก็ใส่พริกป่นเพิ่มนิดนึงก็อร่อยละค่ะ เกี๊ยวทอดที่นี่ก็อร่อย วันนั้นสั่งมาทานเล่นไป 20 ชิ้น (10 ชิ้น 30 บาท) 

โดยรวมเป็นอีกหนึ่งร้านก๋วยเตี๋ยวที่ทานแล้วอร่อย คงได้กลับไปทานเรื่อยๆ